Chuck Close

Charles Thomas "Chuck" Close (Monroe, Washington, 1940ko uztailaren 5a – Oceanside,  New York, 2021eko abuztuaren 19a) estatubatuar artista izan zen.

Umetatik gaixotasun neuromuskular bat izan zuen eta, dislexia zela eta, emaitza txikiak izan zituen eskolan. 1962an Washingtongo Unibertsitatean graduatu zen. Yaleko Unibertsitatean eta Vienako Arte Ederren Akademian ere ikasi zuen. Estatu Batuetara itzuli zenean, arte irakaslea izan zen Massachusettseko Unibertsitatean eta 1967an New Yorken kokatu zen.

Margolaria, artista bisuala eta argazkilaria izan zen. Estilo abstraktuan, fotorrealistan eta hiperrealistan tamaina erraldoiko erretratuak eta autoerretratuak egiteagatik nabarmendu zen.

Kategoria:Washington estatuko jendea
Kategoria:Ameriketako Estatu Batuetako margolariak
Kategoria:Ameriketako Estatu Batuetako argazkilariak
Kategoria:Margolari erretratugileak
Kategoria:Margolari hiperrealistak
Kategoria:Bihotz-gutxiegitasunaren ondorioz hildakoak